Diari Oficial de la Generalitat Valenciana


Sumari del DOGV 5155, del 15-12-2005 (2005/13821)

RESOLUCIÓ de 29 de novembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'annex per a l'any 2005 al Conveni de col·laboració entre el Ministeri de Cultura i la Generalitat Valenciana (Comunitat Valenciana) per a la realització del Catàleg Col·lectiu del Patrimoni Bibliogràfic.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5155

Data del DOGV
:   15-12-2005

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   2005/13461


Data del document
:   29-11-2005

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Conselleria Cultura, Educació i Esport
    * administració central
    * patrimoni cultural
    * catàleg
    * cooperació administrativa
    * biblioteca

RESOLUCIÓ de 29 de novembre de 2005, del director general de Relacions amb les Corts i Secretariat del Govern de la Presidència de la Generalitat Valenciana, per la qual es disposa la publicació de l'annex per a l'any 2005 al Conveni de col·laboració entre el Ministeri de Cultura i la Generalitat Valenciana (Comunitat Valenciana) per a la realització del Catàleg Col·lectiu del Patrimoni Bibliogràfic. [2005/M13419]
  
Subscrit, després de la tramitació prèvia reglamentària, entre el Ministeri de Cultura i la Generalitat Valenciana, el 30 de juny de 2005, l'annex per a l'any 2005 al Conveni de col·laboració entre el Ministeri de Cultura i la Generalitat Valenciana (Comunitat Valenciana) per a la realització del Catàleg Col·lectiu del Patrimoni Bibliogràfic, i en compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat annex, que ha quedat inscrit en el Registre de Convenis amb el número 0695/2005, i que figura com a annex d'esta resolució.
  
València, 29 de novembre de 2005.- El director general de Relacions amb les Corts i Secretariat del Govern: Antonio V. Peral Villar.
  
Annex per a l'any 2005 al Conveni de col·laboració entre el Ministeri de Cultura i la Generalitat Valenciana (Comunitat Valenciana) per a la realització del Catàleg Col·lectiu del Patrimoni Bibliogràfic.
  
Madrid, 30 de juny de 2005.
  
Reunits
  
D'una part, Carmen Calvo Poyato, en nom i representació del Ministeri de Cultura, en virtut del que disposa l'article 13.3 de la Llei 6/1997, de 14 d'abril, d'Organització i Funcionament de l'Administració General de l'Estat, i conforme a l'article 6 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la nova redacció donada per Llei 4/1999, i, de l'altra, Alejandro Font de Mora Turón, conseller de Cultura, Educació i Esport de la Generalitat Valenciana (Comunitat Valenciana), actuant en nom i representació d'esta, en virtut d'acord adoptat pel Consell de la Generalitat Valenciana de data 20 de maig de 2005.
  
A fi de procedir a la firma de l'annex al Conveni per a la realització del Catàleg Col·lectiu del Patrimoni Bibliogràfic
  
Manifesten
  
Que amb data 29 de desembre de 2004 ambdós parts van subscriure un Conveni de col·laboració per a la realització del Catàleg Col·lectiu del Patrimoni Bibliogràfic, en aplicació de l'article 51 de la Llei 16/1985, del Patrimoni Històric Espanyol.
  
Que l'acord 8 de l'esmentat Conveni establix que este estarà vigent fins al 31 de desembre de l'any 2007 i que de conformitat amb l'acord 1 l'aportació de cada una de les Administracions per als exercicis següents es fixarà per mitjà de la firma d'un annex al Conveni en funció de les disposicions pressupostàries de les parts.
  
Una vegada acordada la quantitat a aportar pel Ministeri de Cultura i per la Generalitat Valenciana per al 2005, ambdós parts
  
Acorden
  
Primer. De conformitat amb el que establix l'acord 1 del Conveni de col·laboració entre el Ministeri de Cultura i la Generalitat Valenciana per a la realització del Catàleg Col·lectiu del Patrimoni Bibliogràfic, la quantitat total per al 2005 es fixa en 90.151,82 euros, dels quals el Ministeri de Cultura aportarà 36.060,73 euros, és a dir, el 40% del total, a càrrec de l'aplicació pressupostària 90.76.776-E.590, i la Generalitat de València aportarà 54.091,09 euros, és a dir, el 60% del total, que es farà a càrrec de l'aplicació pressupostària 42.00.80.291.48., codi línia T1610000.
  
Segon. La quantitat que aporta el Ministeri de Cultura serà lliurada a la Comunitat Valenciana, una vegada firmat el present annex al conveni, a fi que siga invertida en el pagament del personal catalogador, segons el que establix l'acord 1 del conveni.
  
La ministra de Cultura,
  
CARMEN CALVO POYATO
  
El conseller de Cultura, Educació i Esport,
  
ALEJANDRO FONT DE MORA TURÓN